Ryan Thamrin

Ryan thamrin atau nang mamiliki ngaran bujur Hesta Meiriansyah bin Husni Thamrin adalah saurang duktur. Ryan thamrin lahir 27 Mei tahun 1978 di Tanjung Pinang, Kapulauan Riau. 

 Karier 
Ryan Thamrin maawali kariernya manjadi cover boy lawan di majalah Aneka Yess lawan sawat menjadi Abang Jakarta tahun 2003. Ryan Thamrin ngini dikanali urang wayah maisi acara di talavisi dalam prugram dr. Oz. Ryan Thamrin dalam prugram tasabut mambagi akan pangatahuan, tips tantang panyakit, lawan gaya hidup nang sihat.2. Duktur Ryan Thamrin menjadi duktur nang manangani seksologi lawan kasihatan ripruduksi. Di prugram tivi Duktur OZ ngini, Ryan Thamrin dikanal lawan duktur nang bungas lawan pintar. Hinggan kaum babinian kagum lawan duktur ngini. 

 Kaluarga 
Ryan Thamrin mamiliki abah nang bangaran Husni Thamrin lawan uma nang bangaran Mia Thamrin. Mamiliki sapupu nang bangaran Doni Apriyaldi.

 Pandidikan 

 Sakulah dasar lawan manangah di Tanjung Pinang
 Limbah lulus sakulah SMA, Ryan Thamrin madam Pulau Jawa gasan bakuliah. Inya bakuliah di Universitas Gadjah Mada, Fakultas Kadukturan, Yogyakarta tahun 2002.
 Manampuh pandidikan magistir di Mahachulalong kornrajavidyalaya University di Bangkok, Thailand tahun 2004 gasan mandalami ilmu dalam klinis kasihatan produksi lawan panyakit manular seksual.
 2011 Ryan Thamrin malanjutkan pandidikan di Universitas Padjajaran, maambil kedukturan Anti-Aging.

 Pangalaman 

 Tahun 2013 manjadi pambawa acara di DR OZ Indunisia;
 Sawat manjadi Cover Boy Majalah Aneka Yess! tahun 1997;
 Tahun 2000 manjadi Cosmo Man Majalah Cosmopolitan;
 Suah manjadi Abang Jakarta Tahun 2003;
 Ryan Thamrin manjadi pangasuh Rubrik Kunsultasi Seks wan Kasihatan di Tabloid Wanita Indonesia (Tahun 2004);
 Ryan Thamrin manjadi pangasuh Rubrik Kunsultasi Seks lawan Kasihatan Remaja Majalah Remaja Aneka Yess! (2008 – April 2012);
 Ryan Thamrin suah manjadi pangasuh Rubrik Konsultasi Seks lawan Kasihatan di Majalah GIRLFRIEND (2009 – sekarang);
 Ryan Thamrin jua suah manjadi  narasumber dalam acara LOVESPOT.COM nang hadir satiap hari Ahad jam 22-24 WIB. Acara ngitu rajin di Radio PAS FM Jakarta 92.4 FM (2008 – Januari 2012);
 Suah manjadi bintang spunsur Pembersih Kewanitaan (2004 – 2010);
 Kunsultan kasihatan di wibsite www.kotex.co.id laman facebook dunia ciwi (Tahun 2009 s.d 2013);
 Suah manjadi pambicara dalam babarapa Talkshow saputar Siks lawan kasihatan gasan ramaja wan urang tuha di babarapa kuta.
 Suah maumpati kontes batik sampai jadi juara.

 Sapaninggalnya 
Rahatan garing, duktur Ryan Thamrin ngini mamilih bulik ka kampung halaman. Duktur nang kalahiran 1978 ngini maninggal dunia pada Jumat, 4 Agustus 2017 di Pekanbaru. Rahatan itu, umur Ryan Thamrin masih 39 tahun. Sapaninggal Ryan Thamrin mambawa kasadihan hati bagi kaluarga, dangsanak, kakawanan, lawan buhan panggamar. Ryan Thamrin maninggal dalam kaadaan guring. Habar-habar urang mamadahkan kalu duktur ngini maninggal karana gugur di kamar mandi hinggan ada nang mamadahkan kanker otak wan kanker rektum. Habar burung tasabut dipadahkan Doni Apriyaldi, sapupu almarhum kalu duktur Ryan Thamrin ngini maninggalnya disababakan garing maag akut. Garing maag akut ngini dikaranaakan Ryan Thamrin nang karancakan bemakan mi rahatan anum sabalum madam ka Yogyakarta.Kabiasaan ngini batambah rahatan Ryan Thamrin mangajar kahandak di ibukota. Salain ngitu, Ryan Thamrin jua mamiliki binculan di kapala. Inya sawat batatamba rawat jalan di Malaka, Malaysia. Ryan Thamrin dimandiakan di rumah nang baalamat di Jalan Kesadaran, Gang Kesabaran Nomor 2, Kuta Pekanbaru. Imbah itu, Ryan Thamarin dikuburakan di TPU Labuai di jalan Kasadaran Kacamatan Bukit Raya, Pekan Baru. 

 Jujuhutan 

Tumbung:Maag akut
Tumbung:Duktur Indunisia